laion/Wikipedia-Exotic huggingface dataset:
জুনো টেম্পল

জুনো ভায়োলেট টেম্পল (ইংরেজি: Juno Violet Temple; জন্ম: ২১ জুলাই ১৯৮৯) হলেন একজন ইংরেজ অভিনেত্রী। বিচিত্রধর্মী চরিত্র অভিনেত্রী টেম্পল কিলার জো, ব্ল্যাক মাস, দি আদার বলেইন গার্ল, ওয়াইল্ড চাইল্ড, অ্যাটোনমেন্ট, ম্যালেফিসেন্ট ও দ্য ডার্ক নাইট রাইজেস চলচ্চিত্রে অভিনয় করেছেন। তিনি এইচবিওর নাট্যধর্মী ধারাবাহিক ভিনিল-এ শ্রেষ্ঠাংশে অভিনয় করেছেন। টেম্পল ১৯৮৯ সালের ২১শে জুলাই লন্ডনের হ্যামারস্মিথে জন্মগ্রহণ করেন। তার পিতা জুলিয়েন টেম্পল একজন চলচ্চিত্র পরিচালক এবং মাতা অ্যামান্ডা পিরাই একজন প্রযোজক। তার ফুফু নিনা টেম্পল একজন রাজনীতিবিদ। তিনি সমারসেটের টন্টনে বেড়ে ওঠেন এবং এনমোর প্রাইমারি স্কুল, বেডালস স্কুল ও কিংস কলেজে পড়াশুনা করেন। তার দুই ছোট ভাই হলেন লিও ও ফেলিক্স। ২০১৪ সালের মাঝামাঝিতে টেম্পল তার তৎকালীন ছেলে বন্ধু অভিনেতা মাইকেল অ্যাঙ্গারানোর সাথে লস অ্যাঞ্জেলেসের লস ফেলিজে বসবাস শুরু করেন। ২০১২ সালে দ্য ব্রাস টিপট ছবিতে কাজ করতে তাদের পরিচয় হয়। ২০১৬ সালে তারা আলাদা হয়ে যান। হিউড, সোফি (১৮ মার্চ ২০১৬)। "Juno Temple: 'I've finally hit puberty on camera. Woo-hoo!'"। দ্য গার্ডিয়ান (ইংরেজি ভাষায়)। সংগ্রহের তারিখ ২১ জুলাই ২০১৮।  উইকিমিডিয়া কমন্সে জুনো টেম্পল সংক্রান্ত মিডিয়া রয়েছে। ইন্টারনেট মুভি ডেটাবেজে জুনো টেম্পল  (ইংরেজি) রটেন টম্যাটোসে জুনো টেম্পল (ইংরেজি)
শার্লত গ্যাঁসবুর

শার্লত লুসি গ্যাঁসবুর (জন্ম: ২১ জুলাই ১৯৭১) হলেন একজন ব্রিটিশ-ফরাসি অভিনেত্রী ও গায়িকা। তিনি ইংরেজ অভিনেত্রী জেন বার্কিন ও ফরাসি গায়ক ও গীতিকার সের্জ গ্যাঁসবুরের কন্যা। মাত্র তেরো বছর বয়সে "লেমন ইনসেস্ট" গানে তার পিতার সাথে সঙ্গীতে পদার্পণের পর তিনি পনের বছর বয়সে তার পিতার সাথে যৌথভাবে একটি গানের অ্যালবাম প্রকাশ করেন। তিনি ৫:৫৫, আইআরএম, স্টেজ হুইস্পার, ও রেস্ট শীর্ষক চারটি অ্যালবাম প্রকাশ করেন। তিনি লার্স ফন ট্রায়ার পরিচালিত কয়েকটি চলচ্চিত্রে অভিনয় করেন এবং দুটি সেজার পুরস্কার ও শ্রেষ্ঠ অভিনেত্রী বিভাগে একটি কান চলচ্চিত্র উৎসব পুরস্কার অর্জন করেন। গ্যাঁসবুর ১৯৭১ সালে লন্ডনে জন্মগ্রহণ করেন। তার পিতা সের্জ গ্যাঁসবুর একজন ফরাসি গায়ক ও গীতিকার এবং তার মাতা জেন বার্কিন একজন ইংরেজ অভিনেত্রী। গ্যাঁসবুর তার পিতামাতার খ্যাতির সর্বোচ্চ শিখরে থাকাকালীন জন্মগ্রহণ করেন। তার জন্মের পূর্বে তার পিতামাতা অতিরিক্ত যৌন উত্তেজক "জ্য তাইম... মোই নঁ প্ল্যুস" গানের জন্য কয়েক বছর সংবাদের শিরোনামে আসতে শুরু করেন। সেই সময়ে তাদের আলোচিত সম্পর্ক ও কয়েকবার একত্রে কাজের জন্য তার গণমাধ্যমে আলোচিত হয়ে ওঠেন। ফলে শার্লতের জন্য ও শৈশব নিয়ে প্রায়ই গণমাধ্যমে সংবাদ প্রকাশিত হত। তার মাতামহী জুডি ক্যাম্পবেল একজন অভিনেত্রী এবং তার মামা অ্যান্ড্রু বার্কিন একজন পরিচালক ও চিত্রনাট্যকার। গ্যাঁসবুর অ্যান্ড্রুর পরিচালনায় দ্য সিমেন্ট গার্ডেন ছবিতে অভিনয় করেছেন। তার মামাতো বোন সোফি হান্টার একজন মঞ্চ ও অপেরা পরিচালক। গ্যাঁসবুরের পিতা ইহুদি ধর্মাবলম্বী, অন্যদিকে তার মাতা প্রটেস্ট্যান্ট ধর্মাবলম্বী। গ্যাঁসবুর প্যারিসের একোল অ্যাক্টিভ বিলিঙ্গু জানিন মানুয়েলে ও সুইজারল্যান্ডের কলেজ আলপিন ইন্টারন্যাশনাল বিউ সোলেইলে পড়াশুনা করেন। তার প্রথম ভাষা ফরাসি, তবে তিনি ইংরেজি ভাষাও পারদর্শী। ডাউস্ট, ফিল (২৪ সেপ্টেম্বর ২০০২)। "Interview: Charlotte Gainsbourg"। দ্য গার্ডিয়ান (ইংরেজি ভাষায়)। সংগ্রহের তারিখ ২১ জুলাই ২০১৮।  স্পেন্সার, নিল (২২ মে ২০০৫)। "The 10 most x-rated records"। দ্য গার্ডিয়ান (ইংরেজি ভাষায়)। সংগ্রহের তারিখ ২১ জুলাই ২০১৮।  সোয়ানসন, কার্ল (১৩ মার্চ ২০১৪)। "Lars's Real Girl: Charlotte Gainsbourg on Nymphomaniac and Working With von Trier"। ভালচার (ইংরেজি ভাষায়)। সংগ্রহের তারিখ ২১ জুলাই ২০১৮।  ডালাশ, ক্রিস্টফ (৩০ অক্টোবর ২০০৬)। "MELODIEN FÜR MILLIONEN"। ডের স্পাইজেল। সংগ্রহের তারিখ ২১ জুলাই ২০১৮।  উইকিমিডিয়া কমন্সে শার্লত গ্যাঁসবুর সংক্রান্ত মিডিয়া রয়েছে। প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ২৭ জুলাই ২০১৮ তারিখে ইন্টারনেট মুভি ডেটাবেজে শার্লত গ্যাঁসবুর  (ইংরেজি)
বদরুন্নেসা ডালিয়া

বদরুন্নেসা ডালিয়া, (জন্ম: ১ মার্চ ১৯৭০) যিনি ডালিয়া নামেও পরিচিত, হলেন একজন প্রধান ধারার নজরুলগীতি এবং রবীন্দ্রসঙ্গীতে পুরস্কার অর্জনকারী গায়িকা, অভিনেত্রী এবং সঙ্গীত শিক্ষক। ডালিয়া বিভিন্ন ধারার সঙ্গীতশিল্পী হিসেবে তার তার বহুমূখী প্রতিভার জন্য প্রসিদ্ধ। ডালিয়া ১৯৭০ সালে নরসিংদীতে জন্মগ্রহণ করেন। তার বড় ভাই আসিফুল হুদা বাংলাদেশের একজন ব্যঙ্গচিত্র অঙ্কনকারী (কার্টুনিস্ট)। তার ছোট ভাই সুমন রাহাতও একজন গায়ক। ১৯৮৮ সালে ডালিয়া বিসিএস আমলাতন্ত্রবাদী আল-নূরী ফয়েজুর রেজাকে বিয়ে করেছিলেন। ডালিয়া দুই পুত্রের মা। তিনি উস্তাদ মফিজুল ইসলাম ও আবিনাশ গোস্বামী থেকে শাস্ত্রীয় সংগীতে শিক্ষা গ্রহণ করেন। পরে তিনি সুধীন দাশ ও সোহরাব হোসেনের কাছ থেকে নজরুল সংগীত শিখেছিলেন। "The Daily Star Web Edition"। archive.thedailystar.net। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  "Nazrul Artists"। ১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৬।  Alom, Zahangir (২৯ সেপ্টেম্বর ২০১৩)। "Exploring the unknown Tagore in songs"। The Daily Star। সংগ্রহের তারিখ ২৪ এপ্রিল ২০১৬।  Haq, Fayza (৪ মে ২০০৫)। "Exhibition: Culling of colourful cartoons"। The Daily Star। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৬।
অ্যালেক ডগলাস-হোম

অ্যালেক ডগ্‌লাস-হোম (জুলাই ২, ১৯০৩ - অক্টোবর ৯, ১৯৯৫) যুক্তরাজ্যের প্রধানমন্ত্রী ছিলেন। ১৯৬৩ থেকে ১৯৬৪ সাল পর্যন্ত যুক্তরাজ্যের প্রধানমন্ত্রীর দায়িত্ব পালন করেছেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন। "Sir Alec Douglas-Home | prime minister of United Kingdom | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-০৭।
শিন-ইচিরো তোমোনাগা

শিন-ইচিরো তোমোনাগা (জাপানি: 朝永 振一郎) (মার্চ ৩১, ১৯০৬ - জুলাই ৮, ১৯৭৯) একজন জাপানী পদার্থবিজ্ঞানী। কোয়ান্টাম তড়িৎগতিবিজ্ঞানের উন্নয়নে তিনি বিশেষ ভূমিকা রেখেছেন। কোয়ান্টাম তড়িৎগতিবিজ্ঞান বিষয়ে মৌলিক গবেষণা এবং মৌলিক কণাসমূহের পদার্থবিজ্ঞানের গুরুত্বপূর্ণ ফলাফল উপপাদনের কারণেই তিনি অপর দুই বিজ্ঞানী জুলিয়ান শুইঙার এবং রিচার্ড ফিলিপ্‌স ফাইনম্যানের সাথে যৌথভাবে পদার্থবিজ্ঞানে নোবেল পুরস্কার লাভ করেন। তোমোনাগা জন্মগ্রহণ করেন জাপানের টোকিও শহরে ১৯০৬ সালে। তিনি জাপানী দার্শনিক সানজুরো তোমোনাগার দ্বিতীয় সন্তান এবং জ্যেষ্ঠ্য পুত্র। ১৯২৬ সালে কিয়োটো ইম্পেরিয়াল বিশ্ববিদ্যালয়ে প্রবেশ করেন। স্নাতক শিক্ষার সময় অপর জাপানী নোবেল বিজয়ী বিজ্ঞানী হিদেকি ইউকাওয়া তার সহপাঠী ছিলেন। একি শিক্ষাঙ্গণের স্নাতক স্কুলে অধ্যয়নের পাশাপাশি তিনি বিশ্ববিদ্যালয়ের সহকারী হিসেবে কাজ করেন। স্নাতক হবার পর রিকেনের ইয়োশিও নিশিনা'র গ্রুপে চাকরিতে যোগ দেন। ১৯৩৭ সালে লিপজিগে কাজ করার সময় তিনি ভের্নার কার্ল হাইজেনবের্গের গবেষণা দলকে সহযোগিতা করেন। দ্বিতীয় বিশ্বযুদ্ধ শুরু হবার পর তিনি জাপানে ফিরে আসেন। কিন্তু লিপজিগে থাকার সময় নিউক্লীয় পদার্থের অধ্যয়ন বিষয়ে যে অভিসন্দর্ভের উপর তিনি কাজ করছিলেন তার কথা ভুলে যাননি। তিনি ডক্টরেট শিক্ষা শেষ করেন। জাপানে তিনি "টোকিও ইউনিভার্সিটি অফ এডুকেশনে" (পূর্বতন নাম: সুকুবা বিশ্ববিদ্যালয়) অধ্যাপনার কাজে নিযুক্ত হন। বিশ্বযুদ্ধ চলাকালেই তিনি ম্যাগনেট্রন, মেসন তত্ত্ব এবং নিজস্ব "সুপার-মেনি-টাইম তত্ত্ব" নিয়ে গবেষণা চালিয়ে যান। ১৯৪৮ সালে তিনি নিজের ছাত্রদের নিয়ে সিডনি ড্যানকফের একটি গবেষণাপত্রের পুনঃনিরীক্ষা করেন। ১৯৩৯ সালে প্রকাশিত এই গবেষণাপত্রে প্রমাণ করতে চেষ্টা করা হয়েছিল, কোয়ান্টাম তড়িৎগতিবিজ্ঞানে যে অসীম গুণগুলোর আবির্ভাব ঘটে সেগুলো একে অন্যের সাথে মিলে নিষ্ক্রিয় হয়ে যায় তথা একটি আরেকটি বাতিল করে দেয়; অবশ্য ড্যানকফ এটি প্রমাণ করতে ব্যর্থ হয়েছিলেন। তোমোনাগা নিজের সুপার-মেনি-টাইম তত্ত্ব এবং পাউলি ও ফিয়ার্জের অ-আপেক্ষিকতাভিত্তিক পদ্ধতি প্রয়োগ করে সে সংক্রান্ত গণনাকে বিপুল মাত্রায় এগিয়ে নিয়ে গিয়ে তা ব্যাখ্যা করার প্রয়াস নেন। তিনি এবং তার ছাত্ররা দেখতে পান, ড্যানকফ তার গবেষণায় উত্তেজিত ধারার একটি টার্ম এড়িয়ে গেছেন। এই টার্ম যোগ করলে তত্ত্ব থেকে সসীম ফল পাওয়া যায়। এভাবেই তোমোনাগা রিনরমালাইজেশন প্রক্রিয়া আবিষকার করেন। একই সাথে তিনি ল্যাম্ব অপসরণ সহ অন্যান্য ভৌত টার্ম নির্ণয় করতে সমর্থ হন। পরবর্তী বছর রবার্ট ওপেনহাইমার তাকে প্রিন্সটন শহরে ইনস্টিটিউট ফর অ্যাডবান্সড স্টাডিস-এ অংশগ্রহণের আমন্ত্রণ জানান। সেখানে তিনি একটি কোয়ান্টাম-যান্ত্রিক পদ্ধতির সমন্বিত স্পন্দনের বহু-বস্তু সমস্যা নিয়ে গবেষণা করেছিলেন। এর পরের বছর আবার জাপানে ফিরে এসে তোমোনাগা-লুটিঙার তরল প্রস্তৃতির প্রস্তাব করেন। তিনি ১৯৭৯ সালে জাপানের টোকিওতে মৃত্যুবরণ করেন। Schweber, Sylvan S., 1994. QED and the men who made it : Dyson, Feynman, Schwinger, and Tomonaga. Princeton Univ. Press. Tomonaga's Nobel Prize Lecture Nobel Prize biography Shinichiro Tomonaga fundamental work in quantum electrodynamics, with deep-ploughing consequences for the physics of elementary particles.
আবেল (হোমিনিড)

আবেল (KT-12/H1) হচ্ছে অস্ট্রালোপিথেকাস বাহেরালগাজাইলএর জীবাশ্মের আবিষ্কৃত একমাত্র নমুনা; যার আলাদা করে নামকরণ করা হয়েছিল। আবেলকে ১৯৯৫ সালে প্রত্ননৃতত্ত্ববিদ মাইকেল বার্নেট কানিম রাজ্যের শাদে আবিষ্কার করেন। বার্নেট ম্যালেরিয়ায় আক্রান্ত তার বন্ধু আবেল ব্রিলানকিউয়ের নামে এই জীবাশ্মের নাম "আবেল" রাখেন। আবেল জীবাশ্মটি শুধুমাত্র একটি চোয়ালের অংশ; যা থেকে অস্ট্রালোপিথেকাস বাহেরালগাজাইল সম্বন্ধে খুব কম তথ্যই পাওয়া গিয়েছে।​ স্বল্প সংখ্যক দাঁত থেকে নিশ্চিত হওয়া গিয়েছে এটি অস্ট্রালোপিথেকাস গণেরই অংশ।​ List of human evolution fossils "Australopithecus bahrelghazali: KT-12/H1"। eFossils। ২৬ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  Brunet, M., Beauvilain, A., Coppens, Y., Heintz, É., Moutaye, A.H.E et Pilbeam, D. (1995) - "The first australopithecine 2,500 kilometres west of the Rift Valley (Chad)", Nature, 378, pp. 273-275. টেমপ্লেট:Chad-stub
তারা-পরিচিতি

তারা-পরিচিতি' বাংলাদেশী জ্যোতির্বিজ্ঞানী এবং প্রকৌশল শিক্ষক মোহাম্মদ আবদুল জব্বার রচিত একটি জ্যোতির্বিজ্ঞান গ্রন্থ। এই বইয়ে আধুনিক ৮৮টি তারামণ্ডলের সবগুলোর বর্ণনা, পৃথিবীর আকাশে তাদের অবস্থান এবং তাদের অন্তর্ভুক্ত তারার তালিকা উল্লেখিত আছে। বইটি প্রথম ১৯৬৭ সালে প্রকাশিত হয়েছিল। ২০০৫ সালে গ্যাগারিন বিজ্ঞান মেলা উপলক্ষে বাংলাদেশ অ্যাস্ট্রোনমিক্যাল এসোসিয়েশন বইটি পুনরায় প্রকাশ করে। বইটি পুনরায় ২০১২ সালে একুশে বই মেলা উপলক্ষে নতুন সংস্করন বের হয়। রাশি নক্ষত্র তারা তারার শ্রেণিবিভাগ তারার অবস্থানের গাণিতিক নির্দেশ ও কয়েকটি সংজ্ঞা তারা মণ্ডলসমূহ তারা চেনা মাসিক তারাচিত্র - ১২ মাসের তারাচিত্র উল্লেখিত রয়েছে। তারা চিত্রের সাথে সেখানকার তারামণ্ডলগুলোর বিবরণ রয়েছে। এই বিবরণগুলোই বইয়ের মূল অংশ গঠন করেছে।
সামুদ্রিক স্তন্যপায়ী

সামুদ্রিক স্তন্যপায়ীরা হল জলজ স্তন্যপায়ী যারা সমুদ্রের বাস্তুসংস্থান ও সমুদ্রের উপর নির্ভর করে বেচে থাকে। এদের মধ্যে রয়েছে সিল, তিমি, পোলার বিয়ার, মানাতি (সামুদ্রিক গরু), সমুদ্রের ওটার ইত্যাদি। তারা কোন নির্দিষ্ট গণ বা শ্রেণীর নয়, বরং তাদের বির্বতনের কারণে একই শ্রেণীর ধরা হয় যেহেতু তাদের কোন পূর্বপুরুষ নেই। তাদের সামুদ্রিক পরিবেশের উপর নির্ভরশীলতার জন্যও শ্রেণীবদ্ধ করা হয়। প্রজাতির উপর নির্ভর করে সামুদ্রিক স্তন্যপায়ীদের সামুদ্রিক বাস্তুসংস্থান অবলম্বন করা ভিন্ন হয়ে থাকে। মানুষেরা পূর্বে এদের শিকার করত খাদ্য এবং অন্যান্য কাজের জন্য। অনেকগুলো আবার বাণিজ্যিক উদ্দ্যেশ পূরনের লক্ষ্যবস্তু ছিল, যার ফলে এইসব প্রজাতির সংখ্যা দ্রুত কমতে শুরু করে যেমন তিমি এবং সিল। বাণিজ্যিক উদ্দ্যেশে শিকার করার ফলে স্টেলার সি কাউ এবং ক্যারিবিয়ান মঙ্ক সিল এখন বিলুপ্ত হয়ে গেছে। বাণিজ্যিক শিকার বন্ধ হবার পর কিছু প্রজাতি যেমন গ্রে তিমি, নর্দান এলিফেন্ট সিল সংখ্যায় বৃদ্ধি পেয়েছে বিপরীতে অন্য প্রজাতি যেমন নর্থ আটলান্টিক রাইট তিমিরা আশংকাজনক হারে বিপন্ন হয়ে পড়েছে। শিকার ছাড়াও জেলেদের হাতে তিমি নিধন হয়, তিমি জেলেদের জালে আটকা পড়ে ডুবে যায় অথবা অভুক্ত থেকে শেষে মারা যায়। সমুদ্রে জাহাজ যাতায়াত বৃদ্ধি পাওয়ায় দ্রুতগামি জাহাজের সাথে তিমিদের অনেক সময় সংঘর্ষ হয়। বাস উপযোগী পরিবেশ কমতে থাকায় তারা খাদ্য খোজা ও ধরা ব্যহত হচ্ছে ফলে তিমিরা হুমকির সম্মুখিন। শব্দ দূষণের ফলে স্তন্যপায়ীদের ইকোলোকেটিং ক্ষমতা হ্রাস পেয়েছে এবং বর্তমানে বৈশ্বিক উষ্ণতা বৃদ্ধি পাওয়ায় আর্কটিক অঞ্চলের পরিবেশও ক্ষতির মুখে পড়ছে।
হলিউড পাহাড়

হলিউড হিলস ক্যালিফোর্নিয়ার লস এঞ্জেলেস শহরের কেন্দ্রীয় অঞ্চলে সান্তা মনিকা পর্বতমালার একটি অংশ এবং একই নামের একটি পাহাড়ী এলাকা। হলিউড হিলস সান্তা মনিকায় পর্বতমালার একটি অংশ। হলিউড পাহাড়ের চারপাশে রয়েছে স্টুডিও সিটি, ইউনিভার্সাল সিটি ও উত্তরে বারব্যাংক, উত্তর ও পূর্বের গ্রিফিথ পার্ক, দক্ষিণ-পূর্বের লস ফেলিজ, দক্ষিণে হলিউড এবং পশ্চিমে পশ্চিম হলিউড হিলস। এছাড়ায় ফরেস্ট লন মেমোরিয়াল পার্ক, হলিউড রিজার্ভর, হলিউড সাইন, হলিউড বোল এবং জন এনেসন ফোর্ড থিয়েটার অন্তর্ভুক্ত রয়েছে। হলিউড হিলস দ্বিখণ্ডিত হয় দক্ষিণপূর্ব-উত্তরপশ্চিম ইউএস রুট ১০১ দ্বারা। হলিউড হিলসের পশ্চিমে দিকের লস এঞ্জেলেস শহরের আঞ্চলিক সীমান্ত সিটি লাইন দ্বারা চিহ্নিত, পূর্ব দিক গ্রিফিথ পার্কের মাধ্যমে একটি ফায়ার রোড দ্বারা সীমান্ত চিহ্নিত এবং এটি পশ্চিমা এভিনিউত পর্যন্ত রয়েছে, দক্ষিণে ফ্র্যাংকলিন এভিনিউ এবং দক্ষিণ-পশ্চিম একটি অনিয়মিত রেখা দ্বারা সীমান্ত চিহ্নিত। হলিউড হিলস থেকে কাছাকাছি এলাকার সম্পর্ক (অগত্যা অব্যাহত): "Central L.A.," Mapping L.A., Los Angeles Times "Hollywood," Mapping L.A., Los Angeles Times[স্থায়ীভাবে অকার্যকর সংযোগ] ""San Fernando Valley," Mapping L.A., Los Angeles Times"। ২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  The Thomas Guide, 2006, pages 563 and 593 উদ্ধৃতি ত্রুটি: <ref> ট্যাগ বৈধ নয়; MappingLAHollywoodHills নামের সূত্রটির জন্য কোন লেখা প্রদান করা হয়নি
হ্যারল্ড ম্যাকমিলান

মরিস হ্যারল্ড ম্যাকমিলান, স্টকটনের প্রথম আর্ল (ইংরেজি: Harold Macmillan, ১০ ফেব্রুয়ারি ১৮৯৪ - ২৯ ডিসেম্বর ১৯৮৬) ১৯৫৭ থেকে ১৯৬৩ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন। ম্যাকমিলান প্রথম বিশ্বযুদ্ধ চলাকালীন গ্রেনাডিয়ার গার্ড হিসেবে দায়িত্ব পালন করেন। তিনি তিনবার আহত হন, এবং ১৯১৬ সালের সেপ্টেম্বরে সোমের যুদ্ধে সবচেয়ে মারাত্মকভাবে আহত হন। যুদ্ধের বাকি সময় তিনি সেনা নিয়ন্ত্রিত হাসপাতালে কাটান। তখন তিনি হাটতে পারতেন না ও ব্যাথায় জর্জরিত ছিলেন এবং জীবনের বাকি সময় আংশিক শারীরিক অক্ষমতার মধ্যে কাটান। যুদ্ধের পর ম্যাকমিলান তার পারিবারিক ব্যবসায় দেখাশুনায় যোগ দেন। পরে তিনি ১৯২৪ সালের সাধারণ নির্বাচনে স্টকটন-অন-টিসের হয়ে সংসদে প্রবেশ করেন। ১৯২৯ সালে তার ক্ষমতা হারানোর পর তিনি ১৯৩১ সালে পুনরায় ক্ষমতা লাভ করেন এবং স্টকটন-অন-টিসে উচ্চ মাত্রার বেকারত্ব প্রসঙ্গে কথা বলেন। দ্বিতীয় বিশ্বযুদ্ধ চলাকালে তিনি উচ্চ পদস্থ কর্মকর্তা ছিলেন এবং যুদ্ধকালীন প্রধানমন্ত্রী উইনস্টন চার্চিলের অধীনে আশ্রিত ছিলেন এবং পরে চার্চিলের পরবর্তী প্রধানমন্ত্রী এন্টোনি ইডেনের অধীনে পররাষ্ট্র সচিব ও এক্সচেকারের চ্যান্সেলর পদে দায়িত্ব পালন করেন। এডেন ১৯৫৭ সালে সুয়েজ সংকটকালে পদত্যাগ করলে তিনি তার স্থলাভিষিক্ত হন। উইকিমিডিয়া কমন্সে হ্যারল্ড ম্যাকমিলান সংক্রান্ত মিডিয়া রয়েছে। উইকিউক্তিতে হ্যারল্ড ম্যাকমিলান সম্পর্কিত উক্তির সংকলন রয়েছে। উইকিসংকলনে এই লেখকের লেখা মূল বই রয়েছে: হ্যারল্ড ম্যাকমিলান
প্রেসিডেন্সী কলেজ, চেন্নাই

প্রেসিডেন্সি কলেজ, চেন্নাই ভারতের একটি স্নাতক শিক্ষাপ্রতিষ্ঠান। একে মাদ্রাজ বিশ্ববিদ্যালয়ের পূর্বসুরি হিসেবে বিবেচনা করা হয়। কলেজটি প্রতিষ্ঠা করেছিলেন থিরু আইর বার্টন পাওয়েল, ১৮৪০ সালে। ১৮৫৭ সালে মাদ্রাজ বিশ্ববিদ্যালয় প্রতিষ্ঠিত হওয়ার পর কলেজটিকে এর অধিভুক্ত করে নেয়া হয়। ১৮৭০ সালে কলেজটি সরিয়ে কামরাজ সালাইয়ে নিয়ে আসা হয়। বর্তমানে এটি এ স্থানেই অবস্থিত। এটি ভারতের মেরিনা সমুদ্র সৈকতের ঠিক উল্টো পাশে অবস্থিত। মেরিনা সৈকতকে পৃথিবীর দ্বিতীয় দীর্ঘতম সমুদ্র সৈকত হিসেবে আখ্যায়িত করা হয়। স্যার চন্দ্রশেখর ভেঙ্কট রমন - নোবেল বিজয়ী পদার্থবিজ্ঞানী সুব্রহ্মণ্যন চন্দ্রশেখর - নোবেল বিজয়ী জ্যোতিঃপদার্থবিজ্ঞানী শ্রীনিবাস বর্ধন - অ্যাবেল পুরস্কার বিজয়ী কলেজের দাপ্তরিক ওয়েবসাইট কলেজর জৈব তথ্যবিজ্ঞান বিভাগ বিষয়ক তথ্য
বেনাজির সালাম

বেনাজির সালাম বাংলাদেশ থেকে একজন ভারতীয় নৃত্যশিল্পী। বেনাজির হলেন আবদুস সালাম ও কোহিনুর সালামের মেয়ে। তিনি ১৯৮৩ সালে রাজশাহীর নৃত্য স্কুল আবদুল হাসিব পান্না যা নিককন শিল্পী গোষ্ঠী হিসেবে পরিচিত,সেখান থেকে তার কর্মজীবন শুরু করেন। বেনাজির ১৯৮৬,১৯৮৮ এবং ১৯৮৯ সালে জাতীয় শিশু হিসাবে বিবেচিত হয় একটি প্রতিযোগিতার মাধ্যমে যা বাংলাদেশ শিশু একাডেমী দ্বারা সংগঠিত। এই প্রতিযোগিতায় তিনি কত্থক, ভরতনাট্যম, আধুনিক নৃত্য এবং লোক নৃত্য প্রদর্শন করেন। ব্রিটিশ কাউন্সিল এবং এএনজেড গ্রিন্ডলস ব্যাংকের পৃষ্ঠপোষকতায় ১৯৮৮ সালে ঢাকা জুনিয়র আর্ট অ্যান্ড মিউজিক ফেস্টিভালে মণিপুরি নৃত্য, আধুনিক নৃত্য এবং কাত্থাক নৃত্যের উপর স্বর্ণপদক লাভ করেন। তিনি ১৯৯০ সালে বাংলাদেশ জাতীয় শিক্ষা সপ্তাহে কাত্থাক নৃত্যে প্রথম পুরস্কার জিতে নেন। একই বছর তিনি ইউনেস্কো ক্লাবে সাংস্কৃতিক পুরস্কারও জিতেছিলেন। তিনি ১৯৯৬ থেকে ১৯৯৯ সাল পর্যন্ত রবীন্দ্র ভারতী বিশ্ববিদ্যালয় থেকে ওড়িশিতে তার স্নাতক (সম্মান) করেন। তিনি তার শ্রেণিতে প্রথম স্থান অর্জন করেন এবং বিশ্ববিদ্যালয় থেকে স্বর্ণ পদক পান। বেনাজির পরবর্তীকালে বিশ্ববিদ্যালয় থেকে ওড়িশি নৃত্যে মাস্টার্স শেষ করেন এবং প্রথম স্থানের সাথে স্বর্ণ পদক জয় করেন। বিশ্ববিদ্যালয়ে থাকার সময়, তিনি প্রখ্যাত নৃত্য শিল্পী মুরালিধার মাজি ও পুশলি মুখার্জির একজন শিষ্য ছিলেন। বর্তমানে তিনি নিজের বিদ্যালয়ে ওড়িশি নৃত্য শেখান। তিনি বাংলাদেশ শিশু একাডেমীর একজন নৃত্যশিক্ষক। Deepita, Novera. "Benazir: a Promising Odissi Dancer." The Daily Star 30 January 2005. Accessed 10 September 2008 [১]. "Alumni/Data Bank of ICCR Scholarship holders from Bangladesh." Accessed 10 September 2008 [২] ওয়েব্যাক মেশিনে আর্কাইভকৃত ৩ মার্চ ২০১৬ তারিখে.
দালমা বাগান মল

দালমা বাগান মল (আর্মেনীয়: Դալմա Գարդեն Մոլ) একটি আর্মেনীয় শপিং মল, এটি আর্মেনিয়ার রাজধানী ইয়েরেভানের সিতসারনাক্যাবেডি পাহাড়ের কাছে অবস্থিত। এটি আর্মেনিয়ার প্রথম শপিং মল। প্রকল্পটি ২০০৯ সালে ঘোষণা করা হয় এবং অক্টোবর ২০১২ সালে মলটি খোলা হয়। আর্মেনিয়ায় জন্মগ্রহণকারী রাশিয়ান ব্যবসায়ীর সাম্যাল করাপেতান পরিচালিত "তাশির গ্রুপ" এর দ্বারা মলটি নির্মিত হয়েছিল। উদ্বোধনী অনুষ্ঠানের রাষ্ট্রপতি সার্জ সার্জসহান উপস্থিত ছিলেন। আর্মেনীয় "ইয়েরেভান সিটি" চেইন থেকে একটি হাইপারমার্কেট পরে খোলা হয়। ২০১৫ সালে একটি কারফুর হাইপারমার্কেট খোলা হয় ইয়েরেভান মলে। দালমা বাগান মোল হল ইয়েরেভানের বৃহত্তম গয়না কেন্দ্রগুলির মধ্যে একটি। ১৮ ই নভেম্বর, ২০১৩ সালে, "সিনেমা স্টার" মাল্টিপ্লেক্স সিনেমা থিয়েটার খোলা হয় মোলে। "সিনেমা স্টার" একটি রাশিয়ান সিনেমা চেইন যাদের দালমা বাগান মলেই ৬ টি থিয়েটার র‍য়েছে। মাল্টিপ্লেক্সটি মাইকেল ক্যাফ-রেস্টুরেন্টের কাছাকাছি। মলে অনেকগুলি ক্যাফে এবং রেস্টুরেন্ট আছে, একটি ফুড কোর্ট, একটি বোলিং কেন্দ্র, এবং "প্লে ল্যাব" শিশুদের খেলার জায়গা আছে। দালমা বাগান মল দিয়ে আর্মেনীয় বাজারে প্রবেশ করেছে কিছু প্রধান আন্তর্জাতিক ব্রান্ড, যেমনঃ Zara Stradivarius Mango Pull & Bear U.S. Polo Assn. Bershka Wallis Miss Selfridge Carpisa Giordano Gerry Weber Massimo Dutti Promod Gap LC Waikiki Marks & Spencer Desigual Monsoon Accessorize NewYorker New Look F&F Levi's Celio Armani Exchange Topshop Next Garage La Senza Oysho Mexx Clarks Skechers Charles & Keith Aldo Bata Steve Madden Crocs Yves Rocher Jysk Tape à l'oeil Okaïdi Jennyfer Blanco Baldi Roberto Piraloff Burger King Yerevan City retailers Basic Center retailers Rio Galleria retailers (23 October 2009). From Dalma gardens to Dalma Mall: Armenian company launches the construction of the biggest shopping center in Yerevan, ArmeniaNow.com ওয়েব্যাক মেশিনে আর্কাইভকৃত ১৫ জুন ২০১৮ তারিখে Dalma Garden Mall opening আর্কাইভইজে আর্কাইভকৃত ১৫ এপ্রিল ২০১৩ তারিখে, Repat Armenia (20 October 2012). Dalma Garden Mall shopping and entertainment center opens in Yerevan ওয়েব্যাক মেশিনে আর্কাইভকৃত ২৩ সেপ্টেম্বর ২০১৮ তারিখে, Panarmenian.net (22 October 2012). Over 25 international brands represented in Dalma Garden Mall in Yerevan ওয়েব্যাক মেশিনে আর্কাইভকৃত ১৫ জুন ২০১৮ তারিখে, ARKA News Agency (10 October 2012).President Serzh Sargsyan attended the opening ceremony of the Dalma Garden Mall compound and visited the Armprodexpo exhibition ওয়েব্যাক মেশিনে আর্কাইভকৃত ১৫ জুন ২০১৮ তারিখে, President.am "Cinema Star is open at the Dalma Garden Mall"। ২০১৫-১০-২৯ তারিখে মূল থেকে আর্কাইভ করা। সংগ্রহের তারিখ ২০১৮-০৭-২২।  উইকিমিডিয়া কমন্সে দালমা বাগান মল সংক্রান্ত মিডিয়া রয়েছে।
এন্টোনি ইডেন

এন্টোনি ইডেন (১২ জুন, ১৮৯৭ – ১৪ জানুয়ারি, ১৯৭৭), ১৯৫৫ থেকে ১৯৫৭ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন। "BBC News | UK POLITICS | Churchill 'greatest PM of 20th Century'"। web.archive.org। ২০০৫-১০-২৯। Archived from the original on ২০০৫-১০-২৯। সংগ্রহের তারিখ ২০২০-০৫-১২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ভিভিয়েন মার্চেন্ট

ভিভিয়েন মার্চেন্ট (ইংরেজি: Vivien Merchant; জন্ম: অ্যাডা ব্র্যান্ড টমসন, ২২ জুলাই ১৯২৯ - ৩ অক্টোবর ১৯৮২) ছিলেন একজন ইংরেজ অভিনেত্রী। তিনি ১৯৪২ সালে তার কর্মজীবন শুরু করেন এবং মঞ্চ ও চলচ্চিত্রে তার নাট্যধর্মী চরিত্রের জন্য পরিচিত হয়ে ওঠেন। ১৯৫৬ সালে তিনি নাট্যকার হ্যারল্ড পিন্টারকে বিয়ে করেন। তিনি পিন্টার রচিত একাধিক মঞ্চনাটকে অভিনয় করেছেন। মার্চেন্ট ১৯৫০-এর দশক থেকে ১৯৭০-এর দশক পর্যন্ত সফল অভিনেত্রী ছিলেন। তিনি ১৯৬৪ সালে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। আলফি (১৯৬৬) চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। ১৯৬৭ সালে তিনি ব্রডওয়ে মঞ্চে পিন্টারের দ্য হোমকামিং মঞ্চনাটকে অভিনয় করে টনি পুরস্কারের মনোনয়ন লাভ করেন। তার অভিনীত অন্যান্য চলচ্চিত্রসমূহ হল অ্যাক্সিডেন্ট (১৯৬৭), দি অফেন্স (১৯৭২), ফ্রেঞ্জি (১৯৭২), দ্য হোমকামিং (১৯৭৩) ও দ্য মেইডস (১৯৭৫)। বিবাহবিচ্ছেদের পর হতাশা ও মদ্যাসক্তির কারণে তিনি ১৯৮২ সালে মারা যান। মিটগ্যাং, হার্বার্ট (৬ অক্টোবর ১৯৮২)। "VIVIAN MERCHANT, 53, ACTRESS"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২২ জুলাই ২০১৮।  এডেন, রিচার্ড (২৬ মে ২০১৩)। "How Harold Pinter's affair with Antonia Fraser destroyed his wife Vivien Merchant"। দ্য ডেইলি টেলিগ্রাফ (ইংরেজি ভাষায়)। সংগ্রহের তারিখ ২২ জুলাই ২০১৮।  উইকিমিডিয়া কমন্সে ভিভিয়েন মার্চেন্ট সংক্রান্ত মিডিয়া রয়েছে। ইন্টারনেট মুভি ডেটাবেজে ভিভিয়েন মার্চেন্ট  (ইংরেজি) ফাইন্ড এ গ্রেইভে ভিভিয়েন মার্চেন্ট (ইংরেজি)
আবু মুহাম্মদ ইউনুস আলী

আবু মুহাম্মদ ইউনুস আলী চলনবিল অঞ্চলের প্রখ্যাত রাজনীতিবিদ, ভাষা সংগ্রামী ও বৃহত্তর পাবনা জেলার মুক্তিযুদ্ধের অন্যতম সংগঠক ছিলেন। যুক্তফ্রন্টের এমএলএ ছিলেন তিনি। পাবনা জেলা আওয়ামী লীগের অন্যতম প্রতিষ্ঠাতা তিনি।' তিনি ১৯২৩ সালের ২৩ মার্চ পাবনা জেলার ভাঙ্গুড়া উপজেলার দক্ষিণ সারুটিয়া গ্রামের ঐতিহ্যবাহী একটি রাজনৈতিক পরিবারে জন্মগ্রহণ করেন। বঙ্গবন্ধুর কলকাতার ইসলামীয়া কলেজের বেকার হোষ্টেলের রুমমেট ছিলেন তিনি, বায়ান্নর ভাষাসংগ্রামী, যুক্তফ্রন্টের নির্বাচিত প্রাদেশিক পরিষদ সদস্য, মুক্তিযুদ্ধের অন্যতম সংগঠক, যুদ্ধাহত মুক্তিযোদ্ধা, পাবনার ভাঙ্গুড়া-চাটমোহর-ফরিদপুর আসনে আওয়ামী লীগের একজন নেতা ছিলেন আবু মুহাম্মদ ইউনুস আলী; ইউনুস এমএলএ হিসেবেও পরিচিত ছিলেন। ১৯৫৪ সালের যুক্তফ্রন্ট নির্বাচনে তার নির্বাচনী এলাকা ছিল পাবনা সদর উত্তর (চাটমোহর- ভাঙ্গুড়া-ফরিদপুর- আটঘরিয়া। তিনি ২০০৫ সালের ১৪ ফেব্রুয়ারি মৃত্যুবরণ করেন।
কৃষ্ণনগর সাধারণ গ্রন্থাগার

কৃষ্ণনগর সাধারণ গ্রন্থাগার হল নদীয়া জেলার প্রাচীনতম ও ঐতিহ্যশালী গ্রন্থাগার। ১৮৫৬ সালে কৃষ্ণনগর শহরে এই গ্রন্থাগার প্রতিষ্ঠিত হয়। প্রাথমিকভাবে কৃষ্ণনগর সরকারী কলেজে জেলার শিক্ষানুরাগীদের নাগরিক সভায় একটি গ্রন্থাগার তৈরীর সিদ্ধান্ত হয়। এই সভায় উপস্থিত ছিলেন ইয়ং বেঙ্গল প্রভাবিত প্রগতিশীল চিন্তায় উদ্বুদ্ধ মহারাজা শ্রীশচন্দ্র রায়, জেলা বিদ্যালয় পরিদর্শক হজসন প্র্যাট, বাবু রামলোচন ঘোষ প্রমুখ। গ্রন্থাগারটি ১৮৫৬ সালের ১ জুলাই প্রতিষ্ঠিত হয় ও প্রথম নামকরণ হয় দ্য কৃষ্ণনগর পাবলিক লাইব্রেরী অ্যান্ড রিডিং ক্লাব (The Krishnagar Public Library and Reading Club)। তদানীন্তন ব্রিটিশ সরকারী আধিকারিক, শিক্ষিত ও বিত্তশালী স্বদেশীয় মানুষজন এর সদস্য হন। ১৯০৫ সালে বঙ্গভঙ্গ আন্দোলন, সশস্ত্র বিপ্লবী আন্দোলন, স্বাধীনোত্তর খাদ্য আন্দোলন এবং নানা সামাজিক-সাংস্কৃতিক কর্মকান্ডের সাথে এই গ্রন্থাগারটি জড়িত ছিল। নদীয়া জেলার মুক্তিকামী আন্দোলনের কেন্দ্র হিসেবে এই গ্রন্থাগার ও সংলগ্ন টাউন হল ময়দানে বিভিন্ন সময় পদার্পণ করেছেন বাঘা যতীন, অনন্তহরি মিত্র, বসন্ত বিশ্বাস, দ্বিজেন্দ্রলাল রায়, কাজী নজরুল ইসলাম, হেমন্তকুমার সরকার, বিজয়লাল চট্টোপাধ্যায়, শিবরাম গুপ্ত, তারকদাস বন্দ্যোপাধ্যায়, অমৃতেন্দু মুখোপাধ্যায় প্রমুখেরা। জাতীয় স্তরের নেতাদের মধ্যে সুভাষচন্দ্র বসু, রাজেন্দ্র প্রসাদ, মদনমোহন মালব্য, সুরেন্দ্রনাথ বন্দ্যোপাধ্যায়, বিপিনচন্দ্র পাল, স্যার আশুতোষ মুখোপাধ্যায়, ডাঃ বিধানচন্দ্র রায়, জ্যোতি বসু সহ বহু রাজনৈতিক ব্যক্তিত্ব সাধারণ গ্রন্থাগারের মাঠে বক্তৃতা করে গেছেন। "Krishnanagar Public Library"। সংগ্রহের তারিখ ২৩ জুলাই ২০১৮।  "ভাঙ্গা গড়ার ১৬২ বছর: কৃষ্ণনগর পাবলিক লাইব্রেরী"। সংগ্রহের তারিখ ২৩ জুলাই ২০১৮।